G 20: জি ২০তে ভারতের সভাপতিত্ব নিয়ে মোদি তথা বিজেপিকে উপহাস জয়রাম রমেশের

কংগ্রেস নেতা (Congress leader) জয়রাম রমেশ জি ২০তে (G 20) ভারতের সভাপতিত্ব নিয়ে প্রধানমন্ত্রী নরেন্দ্র মোদি নাটক করছেন। এর কোনও প্রয়োজন ছিল না।
শুক্রবার কংগ্রেস নেতা জয়রাম রমেশ উপহাস করে বলেছেন, জি ২০তে (G 20) ভারতের প্রতিনিধিত্ব নিয়ে বিজেপি দেশজুড়ে তুমুল নাটক করছে। জি ২০তে ভারতের (India) প্রতিনিধিত্ব এমন কিছু ব্যাপার নয়। মার্কিন যুক্তরাষ্ট্র, ব্রিটিশ, কানাডা, ফ্রান্স, মেক্সিকো, চিন, জার্মানি, আর্জেন্টিনা, জাপান, ইতালি, ইন্দোনেশিয়া, সৌদি আরবের মতো দেশ এর আগে জি ২০ সভাপতিত্ব করেছে। সে হিসেবে ভারতের সভাপতিত্ব রুটিনমাফিক অনিবার্যই ছিল।

আরও পড়ুন: Abhijit Ganguli: নিয়োগ দুর্নীতি মামলায় শুভেন্দুর বিরুদ্ধে আর্জি খারিজ হাইকোর্টে

মোদি বলেছেন, জি ২০তে ভারতের প্রতিনিধিত্ব নতুন দিগন্ত খুলে দিল। এর জেরে বিশ্ব মানবতাকে পুষ্ট করতে ভারত অনুঘটকের ভূমিকা পালন করবে। বিশ্ব মানবতার অগ্রগতিতে মানসিকতার বদল ঘটবে এর জেরে। প্রসঙ্গত, চলতি মাসের এক তারিখে ভারত (Iজি 20) গোষ্ঠীর সভাপতিত্ব লাভ করেছে।
এল কে আদবানিকে উদ্ধৃত করে জয়রাম রমেশ বলেছেন, ২০১৪ সালে গান্ধীনগরে বিজেপি নেতা লালকৃষ্ণ আদবানি বলেছিলেন, প্রধানমন্ত্রী নরেন্দ্র মোদি একজন দক্ষ ইভেন্ট ম্যানেজার। জি ২০ নিয়ে মোদি তথা বিজেপির বাড়াবাড়িতে কার্যত সেটাই প্রমাণিত হচ্ছে।

এদিন জয়রাম রমেশ বলেছেন, মোদি তথা বিজেপি জি ২০তে ভারতের সভাপতিত্ব নিয়ে দেশজুড়ে যেভাবে ঢাক পেটাচ্ছে, পৃথিবীর অন্য কোনও দেশ জি ২০-এর সভাপতিত্ব করাকালীন এত বাড়াবাড়ি করেনি।